સહકારી ક્ષેત્રના અનુભવી પાલિકા પ્રમુખ શકુન્તલાબેન પટેલને તેમના મંડળીના વહિવટમાં ક્યારેય પાછી પાની કરવી પડે તેવો અનુભવ થયો નહી હોય. પરંતુ પાલિકા વહિવટમાં ઓછો અનુભવ હોવાથી એક નિર્ણયમાં પાછી પાની કરવાનો બનાવ બન્યો છે. પાલિકામાં ઈન્ટરકોમના ઈન્સ્ટોલેશન બાદ ટેન્ડરીંગ કરવામાં આવતા આ મુદ્દે ભારે હોબાળો થયો હતો. એકજ કોન્ટ્રાક્ટરને ફાયદો કરવાના ઈરાદાથી કરાયેલા કામનો હોબાળો થતા પાલિકાના જુદા જુદા વિભાગમાં લગાવાયેલ ઈન્ટરકોમ ગાયબ થઈ ગયા છે. અગાઉ ભ્રષ્ટાચારના મામલે પ્રમુખ અને ચેરમેનનો ખુલાસો માગનાર સંકલન સમીતી પ્રમુખ શકુન્તલાબેન પટેલના વહિવટમાં થયેલી દેખીતી ગેરરીતીનો ખુલાસો કરશે ખરા?